Hüpe #41; Koht: Narva; Lennuk: An-2; Vari: Manta; Harjutus: kompleks; Kõrgus: 2500. Peale kahte saltot (viimane oli 2100m pealt) oli plaan minna ja proovida komplekshüpe ära (see tähendab tagurpidi saltot, siis 360 kraadi pööre vasakule ja siis paremale, uus salto ja uuesti pöörded). Algus oli suht tavaline, kuigi lennuk ajas ehk tavapärasest natuke rohkem suitsu välja, aga An-id vahel lihtsalt teevad seda, nii et ma ei leidnud selles miskit ebatavalist. Miskipärast jäi aga meelde aknast nähtud stseen - üks kohalik punase-valgekirju kleidiga tibi poseeris selle tossu ja lennuki kaustal fotograafile, sihuke mingil põhjusel kergelt apokalüptiline stseen.